Document ID: /roh_data/filtered/fineweb-2-filterrobots_roh.jsonl.gz/40149

Il cas a Parpan, nua ch’i ha dà infecziuns dal Covid-19 en in champ da musica d’uffants ha procurà per malsegirtad era a Flem.
Concept da segirtad rigurus
Tut ils preschents en la halla da glatsch han stuì montar ina mascra da protecziun. Quai valeva schizunt per las patinadras e per ils patinaders. Mo durant la preschentaziun sin il glatsch dastgavan quels prender davent la mascrina.
Gia avant il cas a Parpan avevan nus preparà in concept da segirtad rigurus. Nus avain qua atlets ed atletas da tschintg naziuns. La segirtad ha per nus prioritad absoluta.
Gala da glatsch
Dasper tut las mesiras da segirtad han alura ils atlets e las atletas preschentà in program variant da patinadi artistic. Davent da producziuns da noviz enfin curridras da nivel internaziunal han ils visitaders pudì giudair en las varga 20 producziuns.